**Ол бізді құшақ жая қарсы алады!**

***«Сонымен жігіт әкесіне баруға жолға шығады. Ол әлі де алыста келе жатқанда, әкесі баласын көріп, оған жүрегі елжіреп, алдынан жүгіріп шығады. Оны құшақтап бауырына басады да, бетінен сүйеді.»***

***(Лұқа 15:20)***

Өкінішке орай, кейбір адамдардың өмірінде жақсы үлгі болатын мейірімді әке болған жоқ. Сондықтан, Киелі кітап Құдайды «Әке» деп сипаттағанда, қамқор, сүйіспеншіліккке толы әкелері жоқ адамдар үшін бұл біраз түсініксіз болуы мүмкін. Бірақ Джим Редмонд сияқты әкелер Құдайдың бізді қаншалықты жақсы көретінін көруге көмектеседі.

1992 жылғы жазғы Олимпиада ойындарында Джим Редмонд есімді ер адам әлемге әке махаббатының керемет үлгісін көрсетті. Оның ұлы Дерек өмір бойы 400 метрге жарысуға жаттыққан еді. Бірақ жарыстың ортасында Дерек оң аяғының қатты ауырғанын сезіп, құлап қалды. Аяғы қатты ауырып тұрса да, жарысты жарты жолда тастағысы келмей, мәре сызығына қарай жылжи бастайды. Сол кезде керемет бір нәрсе болды. Бір адам кенеттен қауіпсіздік тосқауылдарын бұзып өтіп, трассаға шықты. Бұл Деректің әкесі Джим болатын. Джим Деректі құшақтап, екеуі ақырын мәреге жетті. Стадиондағылардың барлығы орындарынан тұрып, оларға қол соқты.

Құдай бізге де дәл осы әке сияқты көмектеседі! Қиын кездерімізде Оған арқа сүйегенімізді қалайды. Бірде Иса жаман таңдау жасап, әкесін тастап кеткен ұлы туралы әңгіме айтып берген еді. «Сонымен жігіт әкесіне баруға жолға шығады. Ол әлі де алыста келе жатқанда, әкесі баласын көріп, оған жүрегі елжіреп, алдынан жүгіріп шығады. Оны құшақтап бауырына басады да, бетінен сүйеді.» (Лұқа 15:20).

Біз өз жолымызбен өмір сүру үшін Құдайдан бұрылып, өзімізді шынымен адасып кеткендей сезінсек те, біздің мейірімді Көктегі Әкеміз бізден ешқашан бас тартпайды, ұялмайды. Ол бізді құшақ жая қарсы алады!